Deg yixef wis sin, d ixef yerzan ungal, nesbadu-d ungal s umata, nmmeslay-d ɣef wungal agraɣlan d wungal aqbayli d wamek yennerna, nefka-d ungalen i d-yeffɣen s tmaziɣt. Sin akkin newwi-d awal ɣef umaru Saɛid Saɛdi d wayen yura, Saɛid seg yimezwura yuran ungal s tmaziɣt di 82, naxdem-as agzul i wungal-a nufa-d d akken yura-d ɣef yimesbaṭliyen n udabu d wayen sɛeddan leqbayel deg tefsut n yimaziɣen 1980. Yessexdem awadem Meẓyan deg wungal-is amzun d amsaltu, yaxdem lbaṭel deg atmaten-is yiqbayliyen.